Naziv radionice: Moje snage = moj uspjeh

Tema radionice: Utjecaj samopouzdanja za uspješno učenje

Voditeljica: Ivana Harapin Gajić

Trajanje radionice: 90 min

Cilj: prepoznati važnost samopouzdanja za uspješno učenje

Ishodi (sudionici će):

* uočiti moguće pogreške u ocjenjivanju
* identificirati uzroke straha od ispitivanja
* osmisliti kako osnažiti učenike u procesu učenja
* potaknuti osobni rast i razvoj
* prepoznati svoje pozitivne osobine
* potaknuti razvoj pozitivne slike o sebi i svojim sposobnostima

Potreban materijal : asocijativne karte, kartice s opisom pogrešaka pri ocjenjivanju, tekst „Medvednica“, radni list „Moje snage“, plakat, letak

Kratki opis radionice:

Razgovarat ćemo sa sudionicima o strahu od ispitivanja koji muči velik broj naših učenika i zajednički ćemo predlagati rješenja za smanjivanje toga straha.

Pokazat ćemo sudionicima moguće pogreške prilikom ocjenjivanja kako bi s time mogli upoznati i svoje učenike.

Na kraju ćemo se posvetiti samopouzdanju i pozitivnoj slici naših učenika i prepoznavanju njihovih vrlina putem kojih ih možemo osnažiti da s više sigurnosti izvršavaju svoje školske obaveze. Naglasit ćemo da svaki učenik ima neku snagu, sposobnost koju može iskoristiti za bolje i lakše učenje. Želimo senzibilizirati odgajatelje da to prenesu i svojim učenicima koji se možda osjećaju manje vrijednima, jer im je potrebno više vremena za svladavanje školskog gradiva ili nisu u tome uspješni kao njihovi vršnjaci.

Tijek rada:

UVODNI DIO

1. **Asocijativne karte - 5 min**

Voditeljice na stol stave asocijativne karte koje sudionici sami odabiru te se predstavljaju tako da uz ime i ustanovu iz koju dolaze kažu i zašto su odabrali baš tu kartu.

GLAVNI DIO

1. **Činjenice o ocjenjivanju - 25min**

Voditeljice će podijeliti sudionike u tri podskupine. Svaka podskupina će dobiti karticu sa zadatkom – među sobom će odabrati člana koji će biti nastavnik, a ostali članovi su učenici. Trebaju odglumiti situaciju ispitivanja i ocjenjivanja koristeći tekst „Medvednica“ tako da prikažu pogreške u ocjenjivanju (osobna jednadžba, zakon kontrasta, halo efekt).

1. **Strah od ispitivanja - 15 min**

Voditeljice će na temelju prošle vježbe započeti razgovor sa sudionicima o njihovim osobnim iskustvima ispitivanja tijekom školovanja. Pitat će ih jesu li se bojali ispitivanja, je li im bilo teže usmeno ili pismeno odgovarati, boje li se podjednako odgovarati sve predmete ili to ovisi o profesoru. Neka navedu primjere u kojima ih je strah svladao ili u kojima su oni pobijedili strah i na koji način.

Na kraju aktivnosti će voditeljice dati neke preporuke za savladavanje straha od ispitivanja.

1. **Popunjavanje lista Moje snage? - 15 min**

Voditeljice daju uputu sudionicima da ispune radni list „Moje snage“ te slijedi kratka rasprava.

1. **Kako samopouzdanje utječe na učenje? – 10 min**

Voditeljice drže kratko izlaganje o pozitivnom utjecaju samopouzdanja na uspješnost u učenju. Slijedi razgovor o tome kako možemo pomoći učenicima da razviju samopouzdanje i budu uspješniji u učenju.

ZAKLJUČNI DIO

1. **Umjesto zaključka: Kako me vide drugi - 15 min**

Voditeljice daju uputu da će se svakom sudioniku zalijepiti papir na leđa i svatko će svakome upisivati na leđa ono što mu se kod te osobe sviđa, neku pozitivnu osobinu, poruku i sl. Slijedi kratki razgovor o tome kako su se sudionici osjećali u ovoj aktivnosti.

1. **Evaluacija - 5 min**

Sudionici će na isti način kao u prethodnoj vježbi ocijeniti radionicu pišući na leđa voditeljicama.

Korišteni izvori znanja:

* <http://www.edu-nova.com/articles/student-confidence/>
* <http://www.educationworld.com/a_curr/shore/shore059.shtml>
* <http://www.centaruspjeha.com/kako-povecati-samopouzdanje/>
* Rijavec, M., Miljković, D., Vodič za preživljavanje u školi, IEP, Zagreb, 2003.
* Vizek-Vidović, V., Psihologija obrazovanja, IEP-VERN, Zagreb, 2003.
* Dryden i Vos: Revolucija u učenju, Zagreb,Educa, 2001.
* Glasser, W., Nastavnik u kvalitetnoj školi, Educa, Zagreb, 1999.
* Jerčić, M. i Sitar, J., Učimo učiti, Element, Zagreb, 2013.